บลจ.ไทยพาณิชย์ ออกกองทุนกิมจิ 22 เดือน
บลจ.ไทยพาณิชย์ ออกกองทุนเกาหลีใต้ 22 เดือน ผลตอบแทน 2.10% ต่อปี
29 เม.ย. 2553

บลจ.ไทยพาณิชย์ ออกกองทุนเกาหลีใต้ 22 เดือน ผลตอบแทน 2.10% ต่อปี
นางโชติกา  สวนานนท์  กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ กล่าวว่า บริษัทฯ ได้เสนอขายกองทุนที่ลงทุนในพันธบัตรรัฐบาลเกาหลีใต้พร้อมกัน 2 กองทุน คือ กองทุนเปิดไทยพาณิชย์ ฟอร์เรน โนท 22M1S (SCBFN22M1S) และกองทุนเปิดไทยพาณิชย์ ฟอร์เรน โนท 22M2S (SCBFN22M2S) อายุโครงการประมาณ 22 เดือน มีมูลค่าโครงการละ 2,000 ล้านบาท รวมเป็น 4,000 ล้านบาท ระหว่างวันที่ 30 เม.ย. -6 พ.ค. จองซื้อขั้นต่ำ 1 หมื่นบาท     ทั้งนี้สองกองทุนดังกล่าว มีนโยบายที่จะนำเงินไปลงทุนในพันธบัตรรัฐบาลเกาหลีใต้ ในสัดส่วน 100%  ทีมีอันดับความน่าเชื่อถืออยู่ที่ AA จากฟิทช์เรทติ้ง ซึ่งบริษัทฯได้ทำการป้องกันความเสี่ยงจากอัตราแลกเปลี่ยนเต็มจำนวนทุกกองทุนแล้ว  โดยคาดผลตอบแทนประมาณ 2.10% ต่อปี และจะมีการรับซื้อคืนหน่วยลงทุนโดยอัตโนมัติประมาณทุกๆ 3 เดือน  นอกจากนี้ ในช่วงเวลาเดียวกัน บริษัทฯ ได้เสนอขายกองทุนเปิดไทยพาณิชย์พันธบัตรรัฐบาล 12M31S (SCBGB12M31S) อายุโครงการประมาณ 12 เดือน มูลค่าประมาณ 4,000 ล้านบาท โดยมีนโยบายที่จะเน้นลงทุนในตั๋วเงินคลังที่รัฐบาลค้ำประกันเงินต้นและดอกเบี้ย ในสัดส่วน 95% ส่วนที่เหลือลงทุนในเงินฝากประจำของธนาคารไทยพาณิชย์  ซึ่งคาดว่าจะให้ผลตอบแทนประมาณ 1.35%  ต่อปี หลังจากหักค่าใช้จ่ายแล้ว